Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 400/12/8802	Košice I, 30.5.2014
EEČ : 2-63-222-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 30.5.2014, spisová značka 3 Pv 400/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach na ul. Ťahanovskej pri krčme Gazdovský dvor bol dňa 16.07.2012 v čase okolo 17.10 hod. kontrolovaný hliadkou OKP OR PZ XXXXX, počal kontroly dobrovoľne vydal hliadke OKP OR PZ XXXXX 1 ks papierovej skladačky od novín, v ktorom prechovával pre vlastnú potrebu vysušené vrcholce rastlín konope (Cannabis) o celkovej hmotnosti 880 mg s prítomnosťou hlavnej účinnej látky THC (tetrahydrokanabinolu) v množstve väčšom ako 30 mg, z ktorého podľa znaleckého posudku Kriminalistického a expertízneho ústavu PZ by bolo možné pripraviť minimálne 3 (tri) obvykle jednorazové dávky drogy pričom rastliny rodu Cannabis (konope) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v zmení neskorších predpisov do I. skupiny omamných látok a  látka tetrahydrokanabinol (THC) do I. skupiny psychotropných látok. 

Uznesením prokurátora Okresnej prokuratúry Košice I zo dňa 30.5.2014, spisová značka 3 Pv 400/12/8802, bola určená obvinenému skúšobná doba v trvaní 18 mesiacov.
Odôvodnenie:
Uznesením povereného príslušníka Policajného zboru sp. zn. ČVS:ORP-XXXXX-KE-2012 zo dňa 16.07.2012 bolo podľa § 199 ods. 1 Trestného poriadku začaté trestné stíhanie a uznesením vyšetrovateľa sp. zn. ČVS:ORP-XXXXX-OVK-KE-2012 zo dňa 20.08.2012 bolo podľa § 206 ods. 1 Trestného poriadku vznesené obvinenie XXXXX, nar. XXXXX v Košiciach, trvalý pobyt XXXXX, ul. XXXXX pre prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona na tom skutkovom základe, že :
- v Košiciach na ul. Ťahanovskej pri krčme Gazdovský dvor bol dňa 16.07.2012 v čase okolo 17.10 hod. kontrolovaný hliadkou OKP OR PZ XXXXX, počal kontroly dobrovoľne vydal hliadke OKP OR PZ XXXXX 1 ks papierovej skladačky od novín, v ktorom prechovával pre vlastnú potrebu vysušené vrcholce rastlín konope (Cannabis) o celkovej hmotnosti 880 mg s prítomnosťou hlavnej účinnej látky THC (tetrahydrokanabinolu) v množstve väčšom ako 30 mg, z ktorého podľa znaleckého posudku Kriminalistického a expertízneho ústavu PZ by bolo možné pripraviť minimálne 3 (tri) obvykle jednorazové dávky drogy pričom rastliny rodu Cannabis (konope) sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v zmení neskorších predpisov do I. skupiny omamných látok a  látka tetrahydrokanabinol (THC) do I. skupiny psychotropných látok. 
V priebehu vyšetrovania došlo k zmene právnej kvalifikácii konania obvineného na prečin nedovolenej výroby omamných psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, na čo bol obvinený upozornený.
Uznesením prokurátora Okresnej prokuratúry Košice I sp.zn. 3Pv 400/2012-6 z 09.10.2012 bolo podľa § 216 ods. 1 písm. a), c) Trestného poriadku podmienečne zastavené trestné stíhanie proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona s určením skúšobnej doby v trvaní 18 (osemnásť) mesiacov. Zároveň § 216 ods. 4 Trestného poriadku s poukazom na § 51 ods. 3 písm. b) Trestného zákona bolo obvinenému uložené obmedzenie spočívajúce v zákaze požívania iných návykových látok ako alkoholických nápojov a to po dobu trvania skúšobnej doby.
Uznesenie o podmienečnom zastavení trestného stíhania sa stalo právoplatným dňa 16.10.2012. Skúšobná doba uplynula dňa 16.04.2014.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 
Pre rozhodnutie o tom, že sa obvinený v skúšobnej dobe osvedčil, je určujúce splnenie podmienok uvedených v § 216 ods. 1 písm. b) a písm. c) Tr. poriadku. Keďže predmetným trestným činom nebola spôsobená škoda, obvinenému nebola uložená povinnosť v súvislosti s náhradou škody. Z výpisu z ústrednej evidencie priestupkov MV SR vyplýva, že obvinený má dva záznamy zo spáchania priestupkov - porušovanie pravidiel cestnej premávky, za čo mu boli uložené blokové pokuty. Vzhľadom na charakter priestupkov tieto boli vyhodnotené ako menej závažné, preto  nebolo k týmto prihliadnuté. Taktiež s prihliadnutím na osobu obvineného, jeho doterajší život a zistenia, že v priebehu skúšobnej doby nebol právoplatne odsúdený pre trestný čin, tiež sa proti nemu nevedie žiadne trestné stíhanie pre trestný čin ako to vyplýva z lustrácie obvineného v GP SR možno konštatovať, že  u obvineného boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania. Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dagmar Vargová
prokurátorka